《感秋二首用南津胡宪长趣驾韵 其一》
明代·黄佐

淅淅秋风吹岸沙，西江迁客思无涯。浊醪粗饭足娱老，去燕来鸿犹念家。

百年洛涘愧潘岳，九日龙山怀孟嘉。故园咫尺不归去，辜负东篱无数花。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。